Mustahamba tamm

Mustahamba tamm (ka Mustahamba ristitamm) on looduskaitsealune tammepuu, mis kasvab Võru maakonnas Rõuge vallas Mustahamba külas. Tamme nimi tuleneb Mustahamba talu maast (praeguse nimega Suuretamme talu), mille territooriumil tamm asub.

Tamme tüve ümbermõõt on 662 cm (mõõdetuna 1,3 m kõrguselt), kõrgus 24 m (mõlemad andmed 1998. aastast).

Tammega on seotud mitmeid legende. Mustahamba tamm oli vanasti ristipuu. Mustahamba tamme on oma töödes kasutanud eesti graafik Günther Reindorff.

Kirjandus

 Marju Kõivupuu. 101 Eesti pühapaika. Tallinn: Varrak 2011, lk 22–23.

Välislingid
 
 Mustahamba tamm Hiite Maja SA andmekogus. 
Mustahamba tammest Eesti giidi portaalis

Rõuge vald
Rõuge kihelkonna looduslikud pühapaigad
Eesti puud
Ristipuud
Kaitstavad looduse üksikobjektid